کامپو شەهید ڕۆستەم جوودی مەخمووری کە زیاتەر جە ۱۲ هەزارێ ئەرەنیشێ مەدەنیێش دلێنە مژیۋانە،  ئانەیە کە جە ١٧ی تەمموزو ٢٠١٩یەنە، جە ریستورانتو هۆقەبازی جە شارو هەولێری جە ڕوودایێۋی تەم ومژاۋی-یەنە (عوسمان کۆسە) گەورە سیخوڕ و ۋەرپرسیار جە دەستگاو هەواڵگری و سیخوڕی تورکیای (میت-MĬT)ی کوشیا، جەلاو کاربەدەستێ هەولێری سەر بە پارتو دیمۆکراتو کوردستانی (پەدەکە)یەۋە بە نایاسایی و دوور جە سەرجەم پیمانە ئانزانیێ و گەردوونییەکان گەمارۆش ۋزیان سەر.
ڕۆو ٥ پەنجشەممەی، هەزاران هاموڵاتیێ ئەرەنیشتی وارگەو شەهید ڕۆستەم جوودی مەخمووری دژ بە گەمارۆ و دۆرپێچدای وارگەکەیشان ڕپیماییشان ئەنجامدا. ڕاپیماییەکە جە ۋەردەم شارەۋانی گەل-یەنە دەستش پنکەرد و ڕاپیمەرێ تا دلێ شارچەو مەخمووری سەر بە پارێزگاو نەینەوای ڕاشانپیما. دماتەر شیێ زاڵگەو سوپاو ئیراقی و جە ئاگە سەبارەت بە گەمارۆدای وارگەکەیشان بەیاننامەی ناڕەزایەتیشان وەندەۋە.
جە بەیاننامەکەنە ئاماژە بە سەختی بارودۆخەکەی جە وارگەکەنە دریا و داۋا کریاجە لایەنە پەیوەندیدارەکان چوون حکومەتێ و پارلەمانێ کوردستانی و ئێراقی، دامودەزگێ و  پارتێ و لایەنێ کوردستانیێ و ئێراقیێ، کۆمیساریاو باڵاو پەنابەرانو نەتەوە یۆگرێتەکان و ڕێکۋزیێ مافەکێ مرۆڤی تا کۆشانە پەی کۆتایی ئارۋردەی بە  گەمارۆ و دۆرپێچدای وارگەو مەخمووری.
جەلایێ تەرەۋە پەی دمایی ئاۋردەی بە گەمارۆ و دۆرپێچداکەی، ژمارێۋە جە ئەڎایا ئاشتی وارگەکەی کە بە نیازێبێنێ سەردای هەولێری بکەرانێ و چەمشان بە کاربەدەستانو پەدەکەی بگنۆنە، جە میانو هەولێری و مەخمووریەنە جە زاڵگەو ئاشاییش-یەنە ڕاگیریشان ۋنەکریا. ئەڎاکێ ئاشتی سورێ بێنێ سەرو سەردای هەولێری و چمپنەکەوتەیشان چەنی دەسەڵاتدارەکێ پەدەکەی و پەی بەدی ئاۋردەی ئانەیە جە زاڵگەکەنە چالاکیی ئەرەنیشتەیشان دەست پنەکەرد و ئارۆچ ۲۷ ڕووێن چالاکییەکەشان بەردەۋامەن. بەڵام تا ئیسە دەسەڵاتدارێ پارتی جە هەوڵێر هیچ وەڵامێۋشان نییەن و ئەڎێ ئاشتی مەخمووری جەخت مەکەرانێۋە؛ تا کۆتایی بە گەمارۆ و دۆرپێچدای وارگەکەیشان نەیۆنە دەستبەردارێ چالاکییەکەیشان نمەبانێ و درێژەش پنە مڎانێ.
۷۲ ڕووێن، هامۆشییە و سەردای پەی وارگەو مەخمووری و بە پێچەۋانەۋە پەی هەولێری قەدەغەن. تەنانەت کرێکارێ، وانکارێ، کاسبکارێ و نەوەشێ کامپەکەی پەیشان نییەن سەردای هەولێری بکەرانێ و ئانێچە ئەرەنیشتێ وارگەکەیش ڕووبەڕوو زەحمەتی و کێشێ و ئاستەنگیێ فرێ کەردێنێۋە. سەرەڕاو سەرجەم هەوڵێ و تەقەلاکانو ئەنجومەنو دیموکراتیی گەلی و دامودەزگاکێ تەرێ جە کامپەکەنە و ناڕەزایەتیەکێ جە بەر  دلێ کوردستانیەنە، بەڵام تا ئیستە پەدەکە ئامادە نییەن کۆتایی بە گەمارۆ دۆرپێچداکەی باۋەرۆنە.
